Rebekka Haase

Rebekka Haase (sündinud 2. jaanuaril 1993 Zschopaus) on Saksamaa kergejõustiklane, sprinter. 

2015. aasta Euroopa U23 meistrivõistlustel võitis ta kolm kuldmedalit: 100 meetri jooksus (11,47), 200 meetri jooksus (23,16) ja 4×100 meetri teatejooksus (43,47). Ta oli esimene, kes on ühtedel Euroopa U23 meistrivõistlustel võitnud kolm kuldmedalit."Haase makes history at European Under-23 Championships". iaaf.org. 12.7.2015. Vaadatud 27.3.2017

2016. aasta Euroopa meistrivõistlustel Amsterdamis võitis ta Saksamaa naiskonnaga 4×100 meetri teatejooksus pronksmedali; Haase jooksis ankruvahetust. 100 meetri sprindis jõudis ta poolfinaali.

2016. aasta suveolümpiamängudel Rio de Janeiros sai ta Saksamaa naiskonnaga 4×100 meetri teatejooksus neljanda koha. 100 meetri sprindis sai Haase 11,47-ga oma eeljooksus viienda koha ega pääsenud edasi poolfinaali.

18. juunil 2017 Stockholmis toimunud Teemantliiga etapil parandas ta oma 200 meetri jooksu isiklikku rekordit 19 sajandikuga, saades ajaks 22,76.

2017. aasta maailmameistrivõistlustel Londonis jõudis ta 200 meetri jooksus poolfinaali. Ta sai oma poolfinaalis ajaga 23,03 neljanda koha, kuid finaali ei pääsenud. Finaalipääsust jäi puudu 18 sajandikku."Leichtathletik-WM: Rebekka Haase verpasst 200-m-Finale hauchdünn". Eurosport Deutschland. 10.8.2017. Vaadatud 11.8.2017 Kokkuvõttes sai ta 12. koha. 4×100 meetri teatejooksus sai ta Saksamaa teatenaiskonnaga neljanda koha ajaga 42,36."Lückenkemper nimmt Platz vier sportlich: „Andere waren besser“". soester-anzeiger.de. 14.8.2017. Vaadatud 14.8.2017

Haase on 200 meetri jooksus Saksamaa kahekordne välis- ja neljakordne sisemeister.

Isiklikud rekordid
Väljas
 Ala  Tulemus  Aeg  Koht 100 m jooks  11,06  25. mai 2017   Zeulenroda-Triebes 200 m jooks  22,76  18. juuni 2017   Stockholm
Sees
 Ala  Tulemus  Aeg  Koht 60 m jooks  7,14   4. märts 201727. jaanuar 2017   Belgrad Erfurt 200 m jooks  22,77  19. veebruar 2017    Leipzig 300 m jooks  36,92  27. jaanuar 2017    Erfurt
Allikas: IAAF

 Isiklikku 
Haase on õppinud Chemnitzi tehnoloogiainstituudis psühholoogiat."Rebekka Haase - schnell und musikalisch". leichtathletik.de. 28.1.2014. Vaadatud 27.3.2017

 Viited 

 Välislingid 



Kategooria:Saksamaa jooksjad
Kategooria:Sprinterid
Kategooria:Sündinud 1993